6.

Vsa stališča Unije in njenih držav članic, navedena v odstavkih 3, 4 in 5, bodo ustrezno usklajena. (a) Glede zadev iz odstavka 3 lahko predsedstvo na lastno pobudo ali na zahtevo Komisije ali države članice pred in med vsakim zasedanjem iz odstavka 1 skliče usklajevalne sestanke (v nujnih primerih lahko usklajevanje poteka tudi po elektronski poti) držav članic in Komisije v pristojni delovni skupini Sveta. Usklajena stališča bo izrazilo predsedstvo ali po potrebi država članica, ki jo določi predsedstvo ali Komisija s soglasjem vseh prisotnih držav članic. (b) Glede zadev iz odstavka 4 bodo usklajevalni sestanki Komisije in držav članic v pristojni delovni skupini Sveta sklicani na pobudo predsedstva ali na zahtevo Komisije ali države članice pred in med vsakim zasedanjem iz odstavka 1, pri čemer se lahko sklicuje na skupino na visoki ravni za področje invalidnosti na njenem področju pristojnosti. V nujnih primerih lahko usklajevanje poteka tudi po elektronski poti. Stališča Unije bo zastopala Komisija. (c) Glede zadev iz odstavka 5 bodo usklajevalni sestanki Komisije in držav članic v pristojni delovni skupini Sveta sklicani na pobudo predsedstva ali na zahtevo Komisije ali države članice pred in med vsakim zasedanjem iz odstavka 1, pri čemer se lahko sklicuje na skupino na visoki ravni za področje invalidnosti na njenem področju pristojnosti. V nujnih primerih lahko usklajevanje poteka tudi po elektronski poti. Na usklajevalnih sestankih v pristojni delovni skupini Sveta se bodo Komisija in države članice odločile, kdo bo predstavil morebitno izjavo, ki se da v imenu Unije in njenih držav članic v primerih, ko so njihove pristojnosti neločljivo povezane. Skupna stališča bo predstavila Komisija, če je zadevno vprašanje pretežno v pristojnosti Unije, predsedstvo ali država članica pa, če je zadevno vprašanje pretežno v pristojnosti držav članic. Za namen določitve stališč v zvezi s točkami a, b in c bodo veljali naslednji dogovori: (i) v Bruslju, v pristojni delovni skupini Sveta, čim prej pred začetkom zasedanj iz odstavka 1: Komisija bo po prejemu dnevnega reda zasedanj iz odstavka 1 sekretariatu Sveta sporočila, glede katerih točk dnevnega reda naj bi se dale izjave in ali naj te izjave da Komisija in/ali predsedstvo; sekretariat Sveta bo nato o tem obvestil države članice. Sekretariat Sveta bo te osnutke izjav, ki jih prejme od predsedstva (v zvezi z odstavkom 3) in Komisije (v zvezi z odstavkoma 4 in 5), razposlal državam članicam in Komisiji najmanj en teden pred usklajevalnim sestankom. Sekretariat Sveta bo poskrbel, da bodo osnutki izjav nemudoma posredovani pristojni delovni skupini Sveta; (ii) brez poseganja v lokalne dogovore za usklajevanje v Unije, na kraju samem (v New Yorku ali Ženevi (2)), zlasti na začetku in, če je to potrebno, na koncu zasedanj iz odstavka 1, pri čemer se lahko v času zasedanj po potrebi kadar koli skliče nadaljnje usklajevalne sestanke. Kadar ne bo mogoče doseči stališča, četudi zaradi nesoglasja glede porazdelitve pristojnosti med Unijo in njenimi državami članicami, bo zadeva brez nepotrebnega odlašanja predložena pristojni delovni skupini Sveta in/ali, če je primerno, drugim organom Sveta. Če v teh organih ne bo mogoče doseči dogovora, bo zadeva predložena Odboru stalnih predstavnikov (Coreper). Kadar pa sestankov pristojne delovne skupine in po potrebi ustreznih drugih organov Sveta ne bo mogoče sklicati pravočasno, bo zadeva predložena neposredno Coreper, ki bo določil stališče na podlagi pravil glasovanja, določenih v ustrezni Pogodbi EU, ki ureja zadevno vprašanje. (iii) Pristojno delovno skupino Sveta bo določilo predsedstvo. Predsedstvo bo tudi ustrezno poskrbelo, da bo obvestilo vse delovne skupine Sveta, ki jih vprašanje najbolj zadeva, vključno z Delovno skupino za davčna vprašanja, kadar zadeva vključuje davčne elemente, in z njimi pravočasno navezalo stike. Na zahtevo države članice ali Komisije bi moralo predsedstvo vsako zadevo, ki se obravnava v skladu s tem kodeksom, predložiti v obravnavo tudi drugim delovnim skupinam, ki jih vprašanje zadeva.